
ŠAKIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS
DĖL ŽEMĖS SKLYPO, ESANČIO ŠAKIŲ R. SAV., ŠAKIŲ M., V.KUDIRKOS G.26 (KADASTRINIS NR.8486/0012:49), NAUDOJIMO BŪDO NUSTATYMO PAGAL ŠAKIŲ MIESTO SU PRIEMIESČIAIS BENDRĄJĮ PLANĄ

2015 m. kovo 31 d. Nr. AT-285
Šakiai
        Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos Vyriausybės 1999 m. rugsėjo  29 d. nutarimu Nr. 1073 patvirtinto Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo 10 punktu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl žemės naudojimo būdų turinio aprašo patvirtinimo“, Šakių miesto su priemiesčiais bendruoju planu su GIS sistema, patvirtintu  Šakių rajono savivaldybės tarybos 2013 m. kovo 28 d. sprendimu Nr. T-106, ir atsižvelgdamas į Rimanto Sadausko  2015 m. kovo 24 d. prašymą:

1. N u s t a t a u kitos paskirties 0,9857 ha ploto žemės sklypo (kadastro Nr.8486/0012:49 Šakių m.k.v.), esančio Šakių r.sav., Šakių m., V.Kudirkos g.26, žemės naudojimo būdą vienbučių ir dvibučių gyvenamųjų pastatų teritorijos. 

2. N u s t a t a u kitos paskirties 0,9857 ha ploto (kadastro Nr. 8486/0012:49) vertes:

 
nominalią vertę – 923 (devyni šimtai dvidešimt trys) eurai, nominali indeksuota sklypo vertė – 1476,80 (vienas tūkstantis keturi šimtai septyniasdešimt šeši eurai 80 eurocentų);
 
vidutinę rinkos vertę – 43700 (keturiasdešimt trys tūkstančiai septyni šimtai) eurų.
        
3. P a ž y m i u, kad šis įsakymas yra skelbiamas Šakių rajono savivaldybės interneto svetainėje (www.sakiai.lt). Žemės sklypo savininkas Rimantas Sadauskas turi kreiptis į Valstybės įmonės Registrų centrą dėl 1 punkte nurodyto žemės sklypo būdo nustatymo ir nustatytų verčių įregistravimo.

4. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.
Administracijos direktorius                                                                         Juozas Puodžiukaitis  

D:\dokumentai\2015\isakymai\0330plan.doc

